《木陈禅者来宝成寺方丈适道人还居士相作偈戏赠》
明代·何南凤

岭南久已无消息，曹溪路亦生荆棘。跛师独自出头来，笼不住荆唤不回。

后园吃草事周遮，破家特地走天涯。鼻孔穿来没半边，囫囵呑却金刚圈。

三脚驴子弄蹄行，一踏群萌尽皆惺。意马逐队走如风，象□□之愈峥嵘。

年来不耐披袈裟，戴发还归居士家。维摩对我寂无言，不二门从海□宣。

我亦人中七佛师，今日为君亲證据。香积饭荆灯王座，分明举似无话堕。

大地撮来如粟粒，打鼓普请人不识。要会渠侬头与面，顶门□破开正见。

急荐盲龟跛鳖禅，莫认儒冠□正遍。

作者简介：何南凤(1588-1651)，广东梅州兴宁市石马人，是佛教临济宗传人，又是才华横溢的诗人。字道见，家名觉从，号知非，又号雷山，又称半僧先生，初堂老人，牧原和尚，跛足道人。明代万历十六年（1588）生，清代顺治八年（1651）卒，终年六十五岁。